CELEX: 32008D0558
Language: hu
Date: 2008-06-27 00:00:00
Title: 2008/558/EK: A Bizottság határozata ( 2008. június 27. ) a finomított echiumolajnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről (az értesítés a C(2008) 3049. számú dokumentummal történt)

9.7.2008   
            
            
               HU
            
            
               Az Európai Unió Hivatalos Lapja
            
            
               L 180/17
            
         
      A BIZOTTSÁG HATÁROZATA
   
   (2008. június 27.)
   a finomított echiumolajnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről
   (az értesítés a C(2008) 3049. számú dokumentummal történt)
   (Csak az angol nyelvű szöveg hiteles)
   (2008/558/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A Croda Chemicals Ltd. vállalat 2006. augusztus 11-én az Egyesült Királyság illetékes hatóságainál a finomított echiumolaj új élelmiszer-összetevőként való forgalomba hozatalát kérelmezte.
            
         
               (2)
            
            
               Az Egyesült Királyság illetékes élelmiszer-értékelő testülete 2007. július 12-én kiadta előzetes értékelő jelentését. A jelentésben a testület arra a következtetésre jutott, hogy a finomított echiumolaj az emberi fogyasztás szempontjából a javasolt felhasználások tekintetében biztonságos.
            
         
               (3)
            
            
               A Bizottság 2007. augusztus 1-jén továbbította az előzetes értékelő jelentést valamennyi tagállam számára.
            
         
               (4)
            
            
               A 258/97/EK rendelet 6. cikkének (4) bekezdésében meghatározott hatvannapos határidőn belül az említett rendelkezésnek megfelelően a termék fogalomba hozatalával kapcsolatban indoklással ellátott kifogásokat emeltek.
            
         
               (5)
            
            
               A kérelmező 2008. január 10-én az észrevételekre és kifogásokra adott válaszában egyetértését fejezte ki abban a tekintetben, hogy módosítja a finomított echiumolaj részletes leírását, valamint felhasználását korlátozásoknak veti alá, mint ahogy azt néhány tagállam kérte.
            
         
               (6)
            
            
               A finomított echiumolaj megfelel a 258/97/EK rendelet 3. cikke (1) bekezdésében meghatározott kritériumoknak.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott, finomított echiumolaj a II. mellékletben meghatározott felhasználások céljára és az ugyanott meghatározott feltételek mellett forgalomba hozható új élelmiszer-összetevőként a Közösség piacán.
   2. cikk
   Az e határozattal engedélyezett új élelmiszer-összetevő megnevezése, amelyet fel kell tüntetni az ilyet tartalmazó termék címkéjén: „finomított echiumolaj”.
   3. cikk
   E határozat címzettje a Croda Chemicals Europe Ltd, Oak Road, Clough Road, Hull, East Yorkshire, HU6 7PH, Egyesült Királyság.
   
      Kelt Brüsszelben, 2008. június 27-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 43., 1997.2.14., 1. o. A legutóbb az 1882/2003/EK rendelettel (HL L 284., 2003.10.31., 1. o.) módosított rendelet.
   
      I. MELLÉKLET
      A finomított echiumolaj részletes leírása
      Leírás
      A finomított echiumolaj az Echium plantagineum magjainak finomításából nyert halványsárga termék.
      Részletes leírás
      
                  Vizsgálat
               
               
                  Részletezés
               
            
                  Sztearidonsav-tartalom
               
               
                  Legalább 10 % (az összes zsírsav tömegszázalékában)
               
            
                  Transz-zsírsavak
               
               
                  Legfeljebb 2 % (az összes zsírsav tömegszázalékában)
               
            
                  Savérték
               
               
                  Legfeljebb 0,6 mg KOH/g
               
            
                  Peroxidérték
               
               
                  Legfeljebb 5 meq O2/kg
               
            
                  El nem szappanosítható anyagtartalom
               
               
                  Legfeljebb 2 %
               
            
                  Fehérjetartalom (összes nitrogéntartalom)
               
               
                  Legfeljebb 20 μg/kg
               
            
                  Pirrolizidin alkaloidok
               
               
                  Nem kimutatható, kimutatási határérték: 4 μg/kg
               
            
   
      II. MELLÉKLET
      A finomított echiumolaj felhasználása
      
                  Felhasználási kör
               
               
                  A sztearidonsav felső határértéke
               
            
                  Egyadagos csomagolásban kiszerelt tejalapú termékek és iható joghurttermékek
               
               
                  250 mg/100 g; az italok esetében 75 mg/100 g
               
            
                  Sajtkészítmények
               
               
                  750 mg/100 g
               
            
                  Kenhető zsírok és salátaöntetek
               
               
                  750 mg/100 g
               
            
                  Gabonapelyhek
               
               
                  625 mg/100 g
               
            
                  Táplálékkiegészítők
               
               
                  500 mg napi adag a gyártó ajánlása szerint
               
            
                  Speciális gyógyászati célokra szánt diétás élelmiszerek
               
               
                  A terméket használó személyre vonatkozó egyedi táplálkozási előírások szerint
               
            
                  Csökkentett energiatartalmú, testtömegcsökkentésre szolgáló étrendben felhasznált élelmiszerek
               
               
                  250 mg/étkezést helyettesítő élelmiszer